kardosdrur/scandi-wiki huggingface dataset:
Goetheanum

Goetheanum, bygget 1924-1928, (opkaldt efter Johann Wolfgang von Goethe) er en monumental bygning med scene i Dornach, Schweiz. Den er designet af åndsforskeren,   okkultisten, skaberen af den esoteriske filosofi Antroposofien  Rudolf Steiner. Bygningen bruges til forskellige arrangementer og koncerter, teaterforestillinger og eurytmiopvisninger.  Antroposofisk Selskab har også sin internationale ledelse der, og der foregår næsten konstant kurser og konferencer med antroposofien som grundlag. 

Dette er det andet Goetheanum, der åbnede i 1928, tre år efter Steiners død. Det første Goetheanum blev påbegyndt i 1913 og blev fuldstændig ødelagt af en brand, da den var næsten færdig, den 31. december 1922. Årsagen til branden er omdiskuteret, da det blandt Rudolf Steiners tilhængere hævdes, at nazister stod bag, mens andre mener, at branden skyldtes en fejl i elinstallationerne.

Eksterne henvisninger 

Goetheanums officielle hjemmeside

Bygninger, konstruktioner og anlæg i Schweiz
K.A. Larssen

Knud Arnt Larssen (25. marts 1793 i Holbæk – 18. juli 1865 på Arresødal ved Frederiksværk) var en dansk købmand og legatstifter.

Han var født i Holbæk, hvor hans fader, Lars Mandix Nielsen, var avlsbruger, brændevinsbrænder og gæstgiver; moderen var Karen Pedersdatter f. Friis. Efter at have været i handelslære i Frederiksborg kom han til Frederiksværk for at bestyre den ene af stedets 2 privilegerede købmandshandeler, nemlig den, der ejedes af Johanne Marie Thodberg, f. Schiøtt (død 1834), som enke efter bogholder ved Frederiksværk Lauritz Krog Thodberg (død 1806). 27. december 1818 ægtede han datteren her Laurentze Marie Thodberg (f. 26. september 1799), og 1835 overtog han handelen for egen regning. Allerede forinden var han blevet medinteressent i Suhr & Søns kobbervalseværk på Frederiksværk. De 2 virksomheder, han således drev, lod ham tjene godt, og da han forstod at være klogt sparsommelig, blev han efterhånden en meget formuende mand, hvad der bl.a. satte ham i stand til at købe hovedgården Arresødal. Han døde 18. juli 1865, og handelen blev nu fortsat af hans efterlevende hustru, hvis lange, i stor stilhed på Arresødal henlevede enkestand næsten fordoblede formuen, der ved hendes død, 17. maj 1883, viste sig at være noget over 2 mio. kr. i datidens mønt. Efter de barnløse ægtefællers testamente af 30. maj 1861 tilfaldt den væsentligste del heraf et efter dem benævnt legat, K.A. Larssens og Hustru L.M. Larssens født Thodbergs Legat, hvis anvendelse til studiehjælp, håndværksoplærelse, rejseunderstøttelse og udlån til polyteknikere, mekanikere, håndværkere og købmænd, med særligt hensyn til sådanne, der stammede fra Frederiksværk, sloges fast ved en fundats af 17. maj 1884. En mindre kapital anvendtes til en enkestiftelse på Frederiksværk, K.A. Larssen og Hustru L.M. Larssens Stiftelse. K.A. Larssen og hustru er begravet på Vinderød Kirkegård.

Kilder 
 C. Nyrop, "Larssen, Knud Arnt", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Erhvervsfolk fra Danmark
Filantroper fra Danmark
Legatstiftere fra Danmark
Godsejere fra Danmark
Danskere i 1800-tallet
Personer fra Holbæk
Personer fra Frederiksværk
Købmænd fra Danmark
Personer i Dansk Biografisk Leksikon
Volksgrenadier

Volksgrenadier var typebetegnelsen for en række divisioner i den tyske hær under 2. Verdenskrig. De blev etableret i efteråret 1944 efter at Tyskland havde mistet et stort antal divisioner på både Østfronten og Vestfronten. På Østfronten blev Heeresgruppe Mitte stort set udslettet i Operation Bagration, og på Vestfronten mistede man 5. panserarmé i Normandiet som følge af Operation Overlord. 

Navnet Volksgrenadier – folkegrenader – var valgt for at styrke moralen ved at appellere til folkets nationalisme (Volk) og ældre tysk militærtradition, hvor grenaderer var elitetropper. Der blev etableret omkring 50 af disse divisioner i slutningen af krigen. Volksgrenadiers og Volksgrenadier-divisioner må ikke forveksles med Volkssturm, som var noget helt andet.

Historie og organisation 
Den strategiske nødsituation og den mangel på personel, som efterfulgte tabene i midten af 1944, skabte behov for opstilling af infanteridivisioner, som sparede på personellet og lagde vægten på defensiv frem for offensiv styrke. Volksgrenadier-divisionerne opfyldte dette behov ved kun at bestå af seks infanteribataljoner i stedet for de normale ni, hvilket allerede var almindeligt i mange eksisterende divisioner. Enhederne havde også flere maskinpistoler og lette automatvåben og var således i højere grad baseret på nærkamp end normale infanteridivisioner. Automatvåben såsom Sturmgewehr 44, og panserværnsvåben såsom Panzerfaust blev anvendt i udstrakt grad af Volksgrenadier-enhederne.

De blev etableret med en lille kadre af hærdede veteraner, underofficerer og officerer og fyldt op med alt, hvad hæren kunne få fat i. Det drejede sig bl.a. om personel, som var blevet til overs i Kriegsmarine og Luftwaffe, raskmeldte sårede fra nedlagte enheder, ældre mænd som tidligere ville være blevet anset for ikke-egnede til militærtjeneste samt unge teenagere.

Kampindsats 
Volksgrenadier-divisioner deltog i Ardennerslaget, forsvaret af Siegfried-linjen, på Østfronten og i de afsluttende slag i Tyskland. Nogle divisioner udmærkede sig ved at kæmpe indædt, mens andre blev kastet ind i kampen med et minimum af træning og derfor klarede sig meget ringe. Adskillige Volksgrenadier-divisioner, især de som bestod af tiloversblevne fra Kriegsmarine og Luftwaffe viste ofte høj motivation og moral, som førte til forbløffende god effektivitet mod Det tredje Riges fjender i de sidste ca. 8 måneder af krigen i Europa.

Se også 
 Tyske divisioner i 2. verdenskrig

Referencer 
 
 Nash, Douglas E., Victory Was Beyond Their Grasp: With the 272nd Volks-Grenadier Division from the Hurtgen Forest to the Heart of the Reich. Bedford, PA: Aberjona Press, 2008) 

Tysklands militær
Tyskland under 2. verdenskrig
Morgawr

Morgawr er et kryptid i form af et havvæsen, som nogle mennesker hævder at have set i Falmouth Bay området i Cornwall, England. Ordet "Morgawr" betyder "havgigant" på det lokale sprog kornisk. 

Rapporterne om observation af havdyret er sparsomme. Første rapport om et mærkværdigt havvæsen fremkom i 1896, da nogle fiskere angiveligt fortalte om fangst af en søslange i Gerran's Bay.. Yderligere en observation skulle være gjort i 1906, og i 1926 skulle en ligende skabning atter være fanget af lokale fiskere. Skabningen blev beskrevet som værende 20 fod lang med en otte fods hale, skællede ben og næblignende hoved. På trods af de bemærkelsesværdige oplysninger er der ingen spor af fangsten. I perioden herefter var der ingen observationer af det hævdede dyr. 

I 1975-76 indløb imidlertid en række observationer af et søslangelignende dyr, hvor en række personer oplyste at have set et større havdyr med horn m.v. Tony "Doc" Shiels oplyste også at have set dyret og at have fotograferet det. Shiels har dog siden i et interview offentliggjort i 1991 i magasinet "Strange Mag" tilkendegivet, at observationerne og billedet var fup. 

I september 1975 blev Morgawr set ude ved Pendennis Point i Falmouth af en mand og en kvinde, der var ude at gå en aftentur. De beskrev et pukkelrygget væsen med en lang hals, stumpe horn og børster ned ryggen.
I januar 1992 gik et par langs klipperne i Falmouth og så pludselig et væsen, som de beskrev som lignende billeder af Loch Ness-uhyret. De havde været meget skeptiske over for tidligere observationer, men nu så de selv dyret..
I 1999 videooptog en arbejder på Natural History Museum Morgawr og har for nylig frigivet optagelserne. Han mener, at væsenet kunne være en plesiosaurus, en art som menes at være uddød sammen med resten af dinosaurerne. Filmen blev indspillet i Gerran's Bay.

Kilder 

Kryptider
Massimo Ambrosini

Massiomo Ambrosini (født 29. maj 1977 i Pesaro, Italien) er en italiensk tidligere fodboldspiller, der spillede på midtbanen. Han repræsenterede gennem karrieren primært AC Milan, som han var tilknyttet i hele 18 år. Her var han med til at vinde både Serie A og Champions League.

Fodboldspillere fra Italien
Fodboldspillere fra AC Milan
Fodboldspillere fra ACF Fiorentina
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2008
Hafgufa

Hafguva er islandsk, og blive ofte oversat med havdamp. Et andet ord for hafguva er hafgufa og på oldnordisk hafgufu. Hafgufa nævnes i en Heiti i Yngre Edda.
 
Da man kun kan gå ud fra øjenvidners beretninger, er der ingen bevis på dette væsens/fænomens eksistens.

Kraken og Hafgufa – kæmpeblæksprutter? 
Hafgufa eller hafguva er bl.a. en betegnelse for et stort havuhyre, der minder lidt om en meget stor blæksprutte. Hafguvaen siges også at minde lidt om kraken. Da man har fundet bevis for gigantiske blæksprutters eksistens (kæmpeblæksprutte og kolosblæksprutte), kan en mulig og naturlig forklaring være, at uhyret var en af disse.

Hafgufa – måske ofte metangas? 
Undersøisk metanudslip f.eks. pga. jordskælv eller undersøisk jordskred kan frigøre store mængder metangas fra undergrunden.
 
Hafguva kunne være metanbobler.
 
Skibe vil med stor sandsynlighed synke i boblefyldt havvand pga. af den lave massefylde. Mennesker vil heller ikke kunne holde sig oven vande.

Kilder/referencer

Eksterne henvisninger 
 Ivar Aasen om Hafgufa og andre sjeldne dyr i havet 1878

Overnaturlige væsner
Skabninger i nordisk mytologi
Mysterier
Sct. Mogens Gade

Sct. Mogens Gade i Viborg er en af Danmarks ældste gader. Gaden er formentlig opkaldt efter Sankt Mogens/Magnus,, jarl på Orkneyøerne, og både arkitekten Johan Otto von Spreckelsen samt Peter von Scholten er vokset op i gaden.

Referencer

Eksterne henvisninger 

 Sct. Mogens Gade på viborghistorie.dk
 Danske helgener 

Gader i Viborg
RanXerox

RanXerox er en serie af science fiction graphic novels skabt af to italienske kunstnere, Stefano Tamburini og Tanino Liberatore. Figuren RanXerox er dannet af dele af en Rank Xerox-kopimaskine – deraf navnet, der oprindeligt var Rank Xerox, men blev ændret på grund af et truende sagsanlæg fra firmaet. Richard Corben omtaler RanXerox-figuren som en "punket, futuristisk Frankenstein".

Serien har været udgivet i magasinerne Cannibale (1978) og Frigadaire (1980), og på engelsk kom den første gang i Heavy Metal i 1983. Siden er der kommet flere efterfølgere. 

Tegneserier fra Italien
Politiske partier i Maldiverne

Politiske partier i Maldiverne blev tilladt, da det maldiviske parlament, Majlis, enstemmigt stemte for oprettelsen af et flerpartisystem den 2. juni 2005. Dette skete, efter årtier med autoritært styre. Forud for denne dom, var politiske partier ikke tilladt i henhold til maldiviske retssystem.

Registrerede partier 
Maldivian Democratic Party (MDP)
Dhivehi Rayyithunge (DRP)
Retfærdighedspartiet (Adhaalath) (AP)
Islamiske Demokratiske Parti (IDP)
Maldivernes Social Demokratiske Parti (MSDP)
Maldivernes Nationale Kongres (MNC)
National Alliance (Gaumii Ithihaad)
Folkets Alliance (PA)
Folkets Parti (PP)
Poverty Alleviating Party (PAP)
Social Liberale Party (SLP)
Republikanske Parti (Jumhooree) (JP)

Eksterne links 
 http://www.elections.gov.mv/parties.html  at the Republic of Maldives Elections Commission.
Final Resolution

Final Resolution er et pay-per-view-show inden for wrestling produceret af Total Nonstop Action Wrestling (TNA). Det er ét af organisationens månedlige shows og er blevet afholdt i december siden 2008. Fra 2005 til 2008 blev showet afholdt i januar, og der blev derved afholdt to shows i 2008.

Resultater

2009 
Final Resolution 2009 fandt sted d. 20. december 2009 fra TNA Impact! Zone i Orlando, Florida.

 TNA World Tag Team Championship: British Invasion (Brutus Magnus og Doug Williams) (med Rob Terry) besejrede Motor City Machineguns (Chris Sabin og Alex Shelley)
 TNA Women's Knockout Championship: Tara besejrede ODB 
 Kevin Nash, Sheik Abdul Bashir, Samoa Joe og Rob Terry besejrede Robert Roode, James Storm, Eric Young, Homicide, Kiyoshi, Cody Deaner, Jay Lethal og Consequences Creed
 Matt Morgan, Hernogez, D'Angelo Dinero og Suicide besejrede Rhino, Jesse Neal og Team 3D (Brother Ray og Brother Devon)
 Bobby Lashley besejrede Scott Steiner i en last man standing match
 Abyss og Mick Foley besejrede Raven og Dr. Stevie i en Foley's funhouse rules match
 Kurt Angle besejrede Desmond Wolfe i en three degrees of pain match
 TNA World Heavyweight Championship: A.J. Styles besejrede Daniels

2010 
Final Resolution 2010 fandt sted d. 5. december 2010 fra TNA Impact! Zone i Orlando, Florida.

 Beer Money, Inc. (James Storm og Robert Roode) besejrede Ink Inc. (Jesse Neal og Shannon Moore)
 Tara besejrede Mickie James i en falls count anywhere match
 TNA X Division Championship: Robbie E besejrede Jay Lethal via diskvalifikation
 Rob Van Dam besejrede Rhino i en first blood match
 TNA Television Championship: Douglas Williams besejrede A.J. Styles
 TNA World Tag Team Championship: Motor City Machine Guns (Alex Shelley og Chris Sabin) besejrede Generation Me (Max og Jeremy Buck)
 Abyss besejrede D'Angelo Dinero i en casket match
 Jeff Jarrett besejrede Samoa Joe i en submission match
 TNA World Heavyweight Championship: Jeff Hardy besejrede Matt Morgan i en no disqualification match
 Mr. Anderson var dommer i kampen. 

Wrestling
Turning Point

Turning Point er et pay-per-view-show inden for wrestling produceret af Total Nonstop Action Wrestling (TNA). Det er ét af organisationens månedlige shows og er blevet afholdt i november siden 2008. Fra 2004 til 2008 blev showet afholdt i december. Alle shows siden starten i 2004 er blevet afholdt i Orlando, Florida. Hvert show består af kampe mellem wrestlere, der er på kontrakt i TNA. Siden 2004 har der været tre VM-titelkampe i showets main event.

Resultater

2009 
Turning Point 2009 fandt sted d. 15. november 2009 fra TNA Impact! Zone i Orlando, Florida.

 TNA X Division Championship: Amazing Red (med Don West) besejrede Homicide	
 ODB (c) og Taylor Wilde og Sarita besejrede The Beautiful People (Velvet Sky, Madison Rayne og Lacey Von Erich) i en six-woman tag team match
 Vinderholdet ville vinde både TNA Women's Knockout Championship og TNA Knockout Tag Team Championship
 TNA World Tag Team Championship: British Invasion (Brutus Magnus og Doug Williams) besejrede The Motor City Machine Guns (Chris Sabin og Alex Shelley) og Beer Money, Inc. (Robert Roode og James Storm) i en 3-way match
 Tara besejrede Awesome Kong i en six sides of steel cage match
 Rhino og Team 3D (Brother Ray og Brother Devon) besejrede Matt Morgan, Hernandez og D'Angelo Dinero i en six-man tag team match
 Scott Steiner besejrede Bobby Lashley i en no disqualification falls count anywhere match
 Kurt Angle besejrede Desmond Wolfe
 TNA World Heavyweight Championship: A.J. Styles besejrede Daniels og Samoa Joe i en 3-way match

2010 
Turning Point 2010 fandt sted d. 7. november 2010 fra TNA Impact! Zone i Orlando, Florida.

 TNA X Division Championship: Robbie E (med Cookie) besejrede Jay Lethal 
 Mickie James kæmpede uafgjort (no contest) mod Tara
 TNA World Tag Team Championship: The Motor City Machine Guns (Alex Shelley og Chris Sabin) besejrede Team 3D (Brother Devon og Brother Ray)
 Rob Van Dam besejrede Tommy Dreamer i en no disqualification match
 Fortune (A.J. Styles, Kazarian, Douglas Williams, Robert Roode og James Storm) besejrede EV 2.0 (Raven, Rhino, Sabu, Stevie Richards og Brian Kendrick)
 Det vindende hold måtte fyre en fra det andet hold, og Ric Flair valgte at fyre Sabu, der dermed måtte forlade TNA.
 Abyss besejrede D'Angelo Dinero i en lumberjack match
 Jeff Jarrett besejrede Samoa Joe
 TNA World Heavyweight Championship: Jeff Hardy besejrede Matt Morgan

Wrestling
Impact Wrestling Zone

Impact Wrestling Zone er navnet på Soundstage 21 i Universal Studios Florida i Orlando, Florida. Det er her, at Total Nonstop Action Wrestling (TNA) optager mange af deres shows, heriblandt Impact Wrestling, Xplosion og en række pay-per-view-shows.

Historie 

TNA annoncerede i maj 2004, at wrestlingorganisationen ville begynde at sende det ugentlige tv-show TNA Impact! på Fox Sports Net. TNA ville optage showet i Universal Studios som en del af en aftale med forlystelsesparken. Siden juni 2004 har TNA optaget både Impact! og organisationens andet tv-show Xplosion fra Impact! Zone. Derudover sendte TNA også alle deres pay-per-view-shows fra denne lokalitet indtil oktober 2006, hvor Bound for Glory blev sendt live fra Detroit. Der er gratis entré i TNA Impact! Zone. I maj 2011 omdøbte TNA Impact! Zone til Impact Wrestling Zone. 

Wrestling fra Danmark
Tv-programmer fra USA
Aki Kaurismäki

Aki Olavi Kaurismäki (født 4. april 1957 i Orimattila, Finland) er en finsk filminstruktør, bror til Mika Kaurismäki. 

Han debuterede i 1981, og fik opmærksomhed med den uærbødige Dostojevskij-filmatisering Forbrydelse og straf (1983). Efter den sprælske Shakespeare-filmatisering Hamlet Goes Business (1987) og den tragikomiske Ariel (1988) fulgte bl.a. den H.C. Andersen-inspirerede Tulitikkutehtaan tyttö (Pigen fra tændstikfabrikken, 1990). I Hired a Contract Killer (1990) skildrer en selvmordskandidat som engagerer en lejemorder, og derefter forsøger at fri sig fra kontrakten. Også La vie de bohème (1992), Drifting Clouds (1996), stumfilmen Juha (1999) efter en berømt roman af Juhani Aho og den lakoniske Manden uden fortid (2002). Kaurismäki er eksponent for et distanceret filmsprog, og er optaget af hverdagens anti-helte, ofte på en usentimentalt humoristisk måde.

Eksterne henvisninger 

 

Filminstruktører fra Finland
A.J. Styles

Allen Jones (født 2. juni 1977), bedre kendt under ringnavnet A.J. Styles (eller AJ Styles), er en amerikansk wrestler, der er på kontrakt med World Wrestling Entertainment (WWE).

I TNA har A.J. Styles fundet VM-titlen fire gange. Derudover har han også vundet TNA X Division Championship seks gange, TNA World Tag Team Championship fem gange (fire gange mens VM-bælterne gik under navnet NWA World Tag Team Championship) og TNA Legends Championship én gang. Med alle disse titler blev han dermed den første til at vinde både TNA Triple Crown Championship og TNA Grand Slam Championship. Han er den eneste wrestler, der har vundet alle titler i TNA. 

Wrestlere fra USA
Gerhard Wilck

Gerhard Wilck (17. juni 1898 i Löbau – 5. april 1985 i Rheinbreitbach) var en tysk officer (oberst), som var kommandant i Aachen under Slaget om Aachen i 1944 under 2. verdenskrig.

Levned 
Gerhard Wilck indtrådte den 20. november 1916 i den tyske hær, og kæmpede i 21. infanteriregiment på Vestfronten. Han blev forfremmet til løjtnant. Hans militære løbebane i det tredje rige forløb således:
 Som major blev han den 27. august 1939 chef for Infanteri-erstatningsbataljon 16
 Fra 1. marts 1940 til 10. august 1941 chef for 2. bataljon i 362. infanteriregiment
 Forfremmet til oberstløjtnant den 1. juli 1940
 Chef for grenader-regiment 362 fra 9. oktober 1941 til 30. september 1943
 Forfremmet til oberst 1. april 1942
 Chef for grenader-regiment 913 fra 25. november 1943 til 25. juli 1944
 Fra 1. september 1944 chef for 246. Volksgrenadier-Division.

Wilck blev udnævnt til bykommandant i Aachen og overgav på denne post byen til amerikanerne – i modstrid med Hitlers ordre – den 21. oktober 1944 kl. 12.05 efter hårdnakket forsvar og bykampe. Efter kapitulationen kom han sammen med 3.473 soldater i krigsfangenskab. Fra 26. oktober 1944 til 31. marts 1945 sad han i officersfangelejren Trent Park i England.

Litteratur 
 Ambrose, S. E., Citizen soldiers: the U.S. Army from the Normandy beaches to the Bulge to the surrender of Germany, June 7, 1944-May 7, 1945. Simon & Schuster, New York 1997 
 Dear, I., Foot, M. R. D., & Dear, I. The Oxford companion to World War II. Oxford: Oxford University Press 2005 
 Sönke Neitzel, Abgehört – Deutsche Generäle in britischer Kriegsgefangenschaft 1942-1945, 2. Auflage, Berlin 2006

Henvisninger 

Militærfolk fra Tyskland
Euston Square Station

Euston Square Station er en London Underground-station på hjørnet af Euston Road og Gower Street, lige nord for University Collage London, og i gåafstand fra Euston Station. Den er mellem Great Portland Street og King's Cross St. Pancras på Circle, Hammersmith & City og Metropolitan lines, i takstzone 1. Den bør ikke forveksles med den nærliggende Euston Underground Station, der betjener Northern og Victoria lines.

Stationen åbnede i 1863 som "Gower Street", hvilket blev ændret til det nuværende i 1909. I slutningen af 2006 åbnede en ny indgang på sydsiden af Euston Road, i hjørnet ved Wellcome Trusts nye hovedkvarter. Denne erstattede den oprindelige indgang. Der er også indgang fra en gangtunnel på nordsiden af Euston Road.

I december 2005 offentliggjorde Network Rail planer om at anlægge en gangtunnel fra stationen til Euston Station, som en del af en renovering af Euston. Dette vil skabe en direkte forbindelse for fjerntogspassagererne, der ankommer på Euston. Disse planer vil også forfølges under en ombygning for High Speed 2.

Både Warren Street og Euston Underground Stationer er i gåafstand fra Euston Square.

Primo 2011 åbnede to nye elevatorer, som forbinder det vestgående spor med gaden. Her ovenover blev en moderne indgang til stationen åbnet.

Galleri

Transportforbindelser 
London buslinjer 10, 14, 18, 24, 27, 29, 30, 73, 88, 134, 205, 390 og natlinjer N5, N18, N20, N29, N73 og N279.

Referencer

Eksterne henvisninger 
 London Euston railway station to Euston Square tube station subway link 
 Euston Square indgang i 1950'erne 

Circle line-stationer
Hammersmith & City line-stationer
Metropolitan line-stationer
Camden
Tina Mette Rasmussen

Tina Mette Rasmussen (født 1972 i Osted) er en dansk historiker, litteraturhistoriker og fagbogsforfatter.

Uddannelse 

Tina Mette Rasmussen gik i Fløng Skole i Hedehusene og blev student ved Høng Gymnasium og HF. Cand. mag. i historie og dansk fra Aalborg Universitet i 2005.

Udgivelser 

Hun har udgivet Hvorfor kristendommen? Konstantin den Store, pagten og magten, Nordøsten forlag 2009 (sammen med Hugo Hørlych Karlsen), og har blandt andet bidraget med artikler til tidsskrifterne PLYS og BUM.

Eksterne henvisninger 
 Forfatterportræt 

Historikere fra Danmark
Litteraturhistorikere fra Danmark
Faglitterære forfattere fra Danmark
Dansksprogede forfattere fra Danmark